Document ID: 31997R0616

KOMISSION ASETUS (EY) N:o 616/97,
annettu 8 päivänä huhtikuuta 1997,
naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä annetun neuvoston asetuksen (ETY) N:o 805/68 muuttamisesta 18 päivänä marraskuuta 1996 annetun neuvoston asetuksen (EY) N:o 2222/96 (1) ja erityisesti sen 2 artiklan,
sekä katsoo, että
naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (2), sellaisena kuin se on viimeksi muutettuna asetuksella (EY) N:o 2222/96, 4 i artiklassa sekä naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja 714/89 kumoamisesta 23 päivänä joulukuuta 1992 annetun komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 280/97 (4), V luvun 2 jaksossa säädetyn vasikoiden aikaisesta markkinoille saattamisesta myönnettävän palkkion täytäntöönpanossa on yhä siirtymävaiheen ongelmia,
nämä ongelmat liittyvät erityisesti siihen, että asetuksen (ETY) N:o 3886/92 liitteessä IV vahvistetuista enimmäispainoista johtuen huomattava osa yhteisön vasikanlihan tuotannosta sijoittautuu vasikanlihamarkkinoilla perinteisesti kysyttyjen painoryhmien ulkopuolelle; jotta tällä palkkiojärjestelmällä olisi haluttu vaikutus naudanlihantuotantoon, tällä hetkellä sovellettavaa palkkion määrää olisi muutettava; asetus (ETY) N:o 3886/92 olisi vastaavasti muutettava,
edellä mainittuja toimenpiteitä olisi sovellettava vähenevästi vuoden 1997 loppuun, jonka jälkeen yhtäläistä palkkion määrää sovelletaan koko yhteisössä, ja
naudanlihan hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3886/92 50 artiklan 3 kohta seuraavasti:
1. Seuraava kolmas alakohta on lisätty ensimmäiseen kohtaan:
"- 50 ecua eläimeltä, joka on teurastettu 14. toukokuuta 1997 tai sen jälkeen".
2. Korvataan toisen alakohdan a alakohdassa päivämäärä "20 päivän tammikuuta" päivämäärällä "14 päivän huhtikuuta", luku "10 ecua" luvulla "30 ecua" ja luku "5 ecua" luvulla "15 ecua".
3. Korvataan toisen alakohdan b alakohdassa luku "5 ecua" luvulla "15 ecua" ja luku "2,5 ecua" luvulla "7,5 ecua".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä huhtikuuta 1997.

Labels: 17
5
6